

**H O T Ă R Â R E**

**pentru abrogarea Hotărârii Consiliului Județean Cluj nr. 260/2011 privind aprobarea criteriilor de evaluare a performanțelor profesionale individuale și a modelului Fișei de evaluare a performanțelor profesionale individuale pentru personalul de conducere și personalul de execuție din cadrul spitalelor al căror management a fost transferat către Consiliul Județean Cluj, cu completările ulterioare**

Consiliul Judeţean Cluj întrunit în şedinţă ordinară;

Având în vedere Proiectul de hotărâre înregistrat cu nr. 94 din 19.05.2023 pentru abrogarea Hotărârii Consiliului Județean Cluj nr. 260/2011 privind aprobarea criteriilor de evaluare a performanțelor profesionale individuale și a modelului Fișei de evaluare a performanțelor profesionale individuale pentru personalul de conducere și personalul de execuție din cadrul spitalelor al căror management a fost transferat către Consiliul Județean Cluj, cu completările ulterioare, propus de Preşedintele Consiliului Judeţean Cluj, domnul Alin Tișe, care este însoţit de Referatul de aprobare cu nr. 9481 din 07.03.2023; Raportul de specialitate întocmit de compartimentului de resort din cadrul aparatului de specialitate al Consiliului Judeţean Cluj cu nr. 20.541 din 16.05.2023 şi de Avizul cu nr. 9481 din 22.05.2023 adoptat de Comisia de specialitate nr. 5, în conformitate cu art. 182 alin. (4) coroborat cu art. 136 din Ordonanța de urgență a Guvernului nr. 57/2019 privind Codul administrativ, cu modificările și completările ulterioare;

Luând în considerare:

* art. 2, ale art. 3 alin. (2), ale art. 58 alin. (1) și (3) și ale art. 64 - 65 din Legea privind normele de tehnică legislativă pentru elaborarea actelor normative nr. 24/2000, republicată, cu modificările şi completările ulterioare;
* art. 123 – 140, ale art. 142 - 156, ale art. 215 și ale art. 220 – 221 din Regulamentul de organizare şi funcţionare a Consiliului Judeţean Cluj, aprobat prin Hotărârea Consiliului Judeţean Cluj nr. 170/2020, republicată;

În conformitate cu prevederile art. 94 alin. (3) din Regulamentul - cadru privind organizarea și dezvoltarea carierei personalului contractual din sectorul bugetar plătit din fonduri publice, aprobat prin Hotărârea Guvernului nr. 1336/2022;

În temeiul competențelor stabilite prin art. 182 alin. (1) și art. 196 alin. (1) lit. a) din Ordonanța de urgență a Guvernului nr. 57/2019 privind Codul administrativ, cu modificările și completările ulterioare;

**hotărăşte:**

**Art. I.** Hotărârea Consiliului Județean Cluj nr. 260/2011 privind aprobarea criteriilor de evaluare a performanțelor profesionale individuale și a modelului Fișei de evaluare a performanțelor profesionale individuale pentru personalul de conducere și personalul de execuție din cadrul spitalelor al căror management a fost transferat către Consiliul Județean Cluj se abrogă.

**Art. II.** Cu punerea în aplicare a prevederilor prezentei hotărâri se încredinţează Preşedintele Consiliului Judeţean Cluj, prin Direcția Juridică.

**Art. III.** Prezenta hotărâre se comunică Direcției Juridice; Spitalului Clinic de Urgenţă pentru Copii Cluj-Napoca; Spitalului Clinic de Recuperare Cluj-Napoca; Spitalului Clinic de Boli Infecţioase Cluj-Napoca; Spitalului Clinic de Pneumoftiziologie «Leon Daniello» Cluj-Napoca; Spitalului de Boli Psihice Cronice Borşa, precum şi Prefectului Judeţului Cluj, şi se aduce la cunoştinţa publică prin afişare la sediul Consiliului Judeţean Cluj şi pe pagina de internet “[www.cjcluj.ro](http://www.cjcluj.ro)”.

**Contrasemnează:**

p. **PREŞEDINTE,**  **SECRETAR GENERAL AL JUDEŢULUI,**

**Alin Tișe Simona Gaci**

**Nr. 100 din 29 mai 2023**

*Prezenta hotărâre a fost adoptată cu 32 voturi “pentru”, fiind astfel respectate prevederile legale privind majoritatea de voturi necesară.*